text: L'arquitectura com a exercici poètic. Harquitectes - Week& Sabadell
  Inici Actualitat Notícies L'arquitectura com a exercici poètic. Harquitectes
  Centre Cívic Lleialtat Santsenca. Foto: El Croquis | Jesús Granada
  L'arquitectura com a exercici poètic. Harquitectes
  La revista Croquis dedica el número 203 al treball realitzat per l'estudi Harquitectes, entre els anys 2010 i 2020
  Després d'acompanyar-los durant dos dies, és a dir, un total de 48 hores on hi ha haver lloc per visites, converses, dinars, trajectes, la revista El Croquis ha dedicat el seu últim número al despatx d'arquitectura Harquitectes, ubicat a Sabadell.
  Retrat equip Harquitectes: Cuca Vizmanos
  L'estudi va ser fundat l'any 2000 pels quatre arquitectes associats: Roger Tudó (Terrassa, 1973), Xavier Ros (Sabadell, 1972) , David Lorente (Granollers, 1972) i Josep Ricart (Cerdanyola del Vallès, 1973). I des d'aleshores han anant guanyant reconeixement i premis.
  Casa 1413 Ullastrell. Foto: El Croquis | Jesús Granada
  Com treballa Harquitectes?
  Cada nou encàrrec el plantegen com un repte on busquen reinventar-se a partir d'un exercici mot interessant "recollir experiències ancestrals (com el bon viure sota una pèrgola) i incorporar la innovació intentant aplicar principis de comportament, o de confort, gairebé preindustrials però aplicats a una societat, un context, uns clients que tenen altres condicions i expectatives". El resultat són espais que tot i no mostrar cap novetat aparent són radicalment contemporanis.
  La seva forma d'experimentar no és tan a través del dibuix sinó amb el diàleg constant, amb el debat permanent. Busquen la coherència i la honestedat en totes les fases del procés i per això és imprescindible tenir en compte el cost des del principi. L'objectiu és aconseguir la màxima qualitat ambe els elements més bàsics. No deixen res a l'atzar ni al desfàs.
  Centre cívic Lleialtat Santsenca. Foto: El Croquis. | Jesús Granada
  Sostenibilitat econòmica que alhora "prescindeix d'aquella tecnologia aliena a l'experiència humana". L'estalvi energètic s'aconsegueix a partir d'una investigació de l'estructura i de l'espai on les condicions de la circulació de l'aire són essencials.
  El seu és un procés depuratiu on tot el que queda ha de ser "essencialment imprescindible". La resta s'esvaeix. I al final, ja no s'ha de poder eliminar res. I és en aquest sentit que defineixen la seva arquitectura com "un exercici de poesia".
  Potser la lletra "H", visible però muda, que van col·locar davant del nom, ja feia referència sense imaginar-ho a la poesia transitable de Brossa.
  Casa 1101 Sant Cugat. Foto: El Croquis | Jesús Granada
  Premis guanyats els últims tres anys
  Shortlisted 'EU Mies Van der Rohe Award 2017' Centre Cívic Lleialtat Santsenca 1214, Casa 1413
  Premi Europeu d'Intervenció en el Patrimoni Arquitectònic 2019 'AADIPA 2019' Centre Cívic Lleialtat Santsenca 1214